लखनऊ. राजधानी में न्यू ईयर की तैयारी जोरशोर से चल रही है। ऐसे में सुरक्षा और ट्रैफिक व्यवस्था को ध्यान में रखते हुए 31 दिसंबर को रूट डायवर्जन किया गया है। इसके साथ ही हजरतगंज में खास पार्किंग की व्यवस्था की गई है, ताकि यहां सेलिब्रेशन के लिए आए लोगों को परेशानी न हो।
31 दिसंबर को इन रास्तों पर न जाएं
- महानगर/गोमतीनगर/दैनिक चौराहे की ओर से आने वाला ट्रैफिक सिकंदरबाग चौराहे से सीधे सहारागंज मॉल और चिरैयाझील तिराहे की ओर नहीं जा सकेगा। वाहन सप्रू मार्ग तिराहे और डनलप तिराहे से सहारागंज तिराहा होते हुए सहारागंज मॉल पार्किंग तक जा सकेगा।
- सहारागंज तिराहे से कोई भी ट्रैफिक डनलप तिराहे/एसएसपी आवास/सप्रू मार्ग तिराहे की ओर नहीं जा सकेगा। इसे सिकंदरबाग चौराहे से सप्रू मार्ग की तरफ डायवर्ट किया गया है।
- डनलप तिराहे/एसएसपी आवास सेे कोई भी वाहन सेंट फ्रांसिस/बैंक ऑफ इंडिया/अलका तिराहे की ओर नहीं जा सकेगा।
- हजरतगंज चौराहे से ट्रैफिक अलका या मेफेयर होते हुए परिवर्तन चौक की तरफ नहीं जा सकेगा। इसे सप्रू मार्ग तिराहे से होते हुए डनलप और सहारागंज होकर चिरैयाझील की तरफ डायवर्ट किया गया है।
- चारबाग से परिवर्तन चौक की तरफ जाने वाला ट्रैफिक रॉयल होटल चौराहे से इस्लामिया कॉलेज के सामने से कैसरबाग होते हुए अपने गंतव्य की ओर जा सकेगा।
- अलीगंज/कैसरबाग से परिवर्तन चौक होकर आने वाला कोई भी ट्रैफिक हिंदी संस्थान के आगे वाल्मीकि तिराहे, मेफेयर, हजरतगंज चौराहे की ओर नहीं जा सकेगा। ये यातायात बाएं मुड़कर चिरैयाझील होकर सिकंदरबाग से दाहिने मुड़कर ही जा सकेंगे।
- लालबाग/कैपर रोड की ओर से वाल्मीकि तिराहे की ओर आने वाले वाहन दाहिनी तरफ नहीं जा सकेंगे। इसे परिवर्तन चौक और डीएम आवास की तरफ डायवर्ट किया गया है।
- लीला टॉकीज तिराहे से कोई भी ट्रैफिक बैंक ऑफ इंडिया तिराहे की ओर नहीं जा सकेगा, बल्कि ये नवल किशोर तिराहा/सेंट लॉरेंस कॉलोनी होकर अपने गंतव्य की ओर जाएगा।
- लालबाग चौराहे से ट्रैफिक मेफेयर तिराहे की ओर नहीं जा सकेगा। इसे कैपर रोड/कैपिटल तिराहा की तरफ डायवर्ट किया गया है।
आगे की स्लाइड्स में पढ़िए, पार्किंग के क्या हैं इंतजाम...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva